Isabell Werth

**Isabell Werth** (Issum, 1969ko uztailaren 21a) alemaniar zaldizkoa da, zaldi-hezieran espezializatua. 

## Olinpiar Jokoak
Sei Olinpiar Jokotan parte hartu du (1992, 1996, 2000, 2008, 2016, 2020), eta hamaika domina lortu ditu; horietatik zazpi, urrezkoak, eta bost, zilarrezkoak.

1992ko Udako Olinpiar Jokoetan, Bartzelona 1992an (Bartzelona), bi domina eskuratu zituen hipikan. *Zaldi-heziera banaka* proban (*Gigolo* zaldiaren gainean), zilarrezkoa eskuratu zuen Nicole Uphoff-Beckeren (urrezko domina, *Rembrandt*en gainean) atzetik eta Klaus Balkenholi (brontzezko domina, *Goldstern*en gainean), biak bere herrikide alemaniar, aurrea hartuz. *Zaldi-heziera taldeka* proban, berriz, Alemaniako taldea osatzen zuten Nicole Uphoff-Becker (*Rembrandt*en gainean), Isabell Werth, (*Gigolo*ren gainean) eta Klaus Balkenhol-ek (*Goldstern*en gainean)  urrezkoa lortu zuten.

1996ko Udako Olinpiar Jokoetan, Atlanta 1996an (Atlanta),  berriro, bi domina eskuratu zituen. *Zaldi-heziera banaka* proban (*Gigolo* zaldiaren gainean), urrezkoa eskuratu zuen Anky van Grunsveni (zilarrezko domina, *Bonfire*ren gainean) eta Sven Rothenbergeri (brontzezko domina, *Goldstern*en gainean), herbeheretarrak biak, aurrea hartuz. *Zaldi-heziera taldeka* proban, berriz, Alemaniako taldea osatzen zuten Monica Theodorescu (*Farbenfroh*ren gainean), Isabell Werth, (*Gigolo*ren gainean) eta Klaus Balkenholek (*Goldstern*ren gainean) urrezkoa lortu zuten.

2000ko Udako Olinpiar Jokoetan, Sidney 2000an (Sidney), hirugarrenez eskuratu zituen bi domina. *Zaldi-heziera banaka* proban (*Gigolo* zaldiaren gainean), zilarrezkoa eskuratu zuen Anky van Grunsven herbeheretarraren (urrezko domina, *Bonfire*ren gainean) atzetik eta Ulla Salzgeber alemaniarrari (brontzezko domina, *Rusty 47*ren gainean), aurrea hartuz. *Zaldi-heziera taldeka* proban, berriz, Alemaniako taldea osatzen zuten Nadine Capellmann (*Grunox*en gainean), Isabell Werth, (*Gigolo*ren gainean) eta Alexandra Simons de Ridder-ek (*Chacomo*ren gainean) urrezkoa lortu zuten.

2008ko Udako Olinpiar Jokoetan, 2008an (Pekin), ostera, bi domina eskuratu zituen. *Zaldi-heziera banaka* proban (*Satchmo* zaldiaren gainean), zilarrezkoa eskuratu zuen Anky van Grunsven herbeheretarraren (urrezko domina, *Salinero*ren gainean) atzetik eta Heike Kemmer alemaniarrari (brontzezko domina, *Bonaparte 67*ren gainean), aurrea hartuz. *Zaldi-heziera taldeka* proban, berriz, Alemaniako taldea osatzen zuten Nadine Capellmann (*Elvis VA*ren gainean), Isabell Werth, (*Satchmo*ren gainean) eta Heike Kemmer-ek (Bonaparte 67*ren gainean) urrezkoa lortu zuten.

2016ko Udako Olinpiar Jokoetan, Rio 2016an (Rio de Janeiro), dagoeneko ohitura bihurtua zuen bi domina eskuratu zituen. *Zaldi-heziera banaka* proban (*Weihegold Old* zaldiaren gainean), zilarrezkoa eskuratu zuen Charlotte Dujardin britainiarraren (urrezko domina, *Valegro*ren gainean) atzetik eta Kristina Bröring-Sprehe herrikideari (brontzezko domina, Desperados*en gainean), aurrea hartuz. *Zaldi-heziera taldeka* proban, berriz, Alemaniako taldea osatzen zuten Sönke Rothenberger (*Cosmo*ren gainean), Isabell Werth, (*Weihegold Old*en gainean), Dorothee Schneider (Showtime FRH
*ren gainean) eta Kristina Bröring-Sprehe-k (Desperados*en gainean) urrezkoa lortu zuten.

2020ko Udako Olinpiar Jokoetan, Tokio 2020an (Tokio), beste behin, bi domina eskuratu zituen. *Zaldi-heziera banaka* proban (*Bella Rose 2* zaldiaren gainean), zilarrezkoa eskuratu zuen Jessica Von Bredow-Werndl alemaniarraren (urrezko domina, *Tsf Dalera*ren gainean) atzetik eta Charlotte Dujardin britainiarrari (brontzezko domina, Gio*ren gainean) aurrea hartuz. *Zaldi-heziera taldeka* proban, berriz, Alemaniako taldea osatzen zuten Jessica Von Bredow-Werndl (*Tsf Dalera*ren gainean), Isabell Werth, (*Weihegold Old*en gainean) eta Dorothee Schneider-ek (Showtime FRH
*ren gainean) urrezkoa lortu zuten.
 
2024ko Udako Olinpiar Jokoetan ere urrezko domina eskuratu zuen taldeka eta zilarrezkoa banaka.. *Wendy* izeneko zaldiarekin aritu zen lehian.

## Udako Olinpiar Jokoetako emaitzak 
## Gainerako jarduerak
Munduko Txapelketetan bederatzi urrezko domina eta Europako Txapelketetan hogei ere baditu.
## Kanpo estekak